**STRIP-NATJEČAJ**

za djecu osnovnih škola Republike Hrvatske

**Poštovani!**

Na mrežnoj stranici **www.stripos.hr** nalazi se strip-album **Ekološki bonton u stripu**, besplatan za download i čitanje u pdf formatu. Sadrži ekološke priče u formi stripa, koje su na scenarij Daniela Kuzmana nacrtale Laura i Lorena Jakovljević, učenice srednje Škole primijenjenih umjetnosti i dizajna Osijek.

Skinite knjigu na vaše računalo. Čitajte i crtajte stripove iz nje, ili **osmislite svoje** ekološke zapovjedi, sami ili ekipno, pozvani ste svi od 1. do 8. razreda. Crtajte i pišite na formatima papira a4 ili a3, likovnim tehnikama koje vam leže (olovke, bojice, flomasteri, vodene boje...), od 1 do 5 strip-tabli.

Čitko i na vidljivom mjestu napišite svoje ime, ime mentora/nastavnika i škole.

Radove šaljite na adresu Osnovna škola „Antun i Stjepan Radić“ Gunja. **Rok je 25. 4. 2018.**

Radove ne vraćamo, pa možete slati i kopije.

Za dane festivala 27. – 28. 4. 2018., postaviti ćemo veliku izložbu vaših stripova po hodnicima škole u Gunji. Gosti, strip-crtači i scenaristi iz više zemalja regije (Nenad Barinić, Miodrag Ivanović, Milan Tomas, Iztok Sitar, Simon Vučković, Daniel Kuzman, Vlado Vesović), izabrati će 30-ak (1-8 razred), koje ćemo nagraditi knjigom Ekološki bonton u stripu. Održati ćemo u školi i dvodnevne radionice crtanja i pisanja stripa za sve zainteresirane.

Svi učesnici, djeca, nastavnici/mentori i škole, primiti će na **e-adrese** škola zahvalnice za sudjelovanje, a autori ili timovi nagrađenih radova poštom i tiskane primjerke knjige.

Izabrani radovi bit će objavljeni u jednom od narednih brojeva Magazina Stripos.

U lipnju 2018., u knjižnicama diljem Hrvatske, organizirati ćemo **Ekološki dan,** i postaviti izložbu izabranih radova iz Gunje.

S željom da snagom dječjeg truda kroz crtež, potaknete nas starije brinuti o prirodi.

Organizatori:

Udruga ljubitelja stripova StripOs, Osijek

Osnovna škola “Antun i Stjepan Radić” Gunja

Sve dodatne info zatražite na **stripos.hr@gmail.com**

facebook stripos

www.stripos.hr